Z A P I S N I K
 5. sjednice Vijeća Mjesnog odbora Sloboština, održane dana 
16. rujna 2021. godine u objektu mjesne samouprave Sloboština,
s početkom u 19:00 sati


NAZOČNI ČLANOVI VIJEĆA: Josip Benko, Srećko Krivić, Darko Konjiković, Martina Hegedušić, Goran Ratković, Antonio Pavlečić

Vijećnica Danica Juričić Spasović svoje je odsutstvo pravovremeno opravdala pismenim putem.

Ostali nazočni: 

Goran Horvat – Voditelj II. Područnog odsjeka Prometnog redarstva
Željko Krpan – Pomoćnik načelnika VI. Policijske postaje
Ivica Hrupački – kontakt policajac za Sloboštinu
Zlatko Radović – Voditelj Sektora MUP-a
Sanja Škalec - građanka

Predsjedava Goran Ratković, predsjednik Vijeća.

Zapisnik vodi: Martina Hegedušić, vijećnica u Vijeću

	Predsjednik konstatira da je na početku otvaranja Sjednice nazočno 6 od ukupno 7 članova Vijeća, što znači da Vijeće može pravovaljano odlučivati te otvara 5. sjednicu Vijeća Mjesnog odbora Sloboština. 

USVAJANJE ZAPISNIKA

	Bez rasprave, sa 5 glasova ˝ZA˝ i 1 „SUZDRŽAN“, Vijeće prihvaća tekst Zapisnika 4. sjednice održane 31. kolovoza 2021. 


USVAJANJE DNEVNOG REDA

Nakon dopune dnevnog reda sa točkama 4. i 10.  prema prijedlogu predsjednika vijeća Gorana Ratkovića, Vijeće Mjesnog odbora sa 6 glasova „ZA“ prihvaća dnevni red. 

D n e v n i     r e d

[bookmark: _Hlk82980939]1. Rasprava o pješačkoj zoni u naselju Sloboština - informacija
2. Povećanje sigurnosti u naselju Sloboština i njenim parkiralištima  - informacija
3. Deratizacija i dezinsekcija javnih površina u Sloboštini i u zgradama- zaključak, donosi se
[bookmark: _Hlk82981631]4. Orezivanje krošnji drveća na adresi Stjepana Gradića 7, južna strana – zaključak, donosi se
5. Korištenje prostora MO Sloboština, Udruga umirovljenika Novi Zagreb – zaključak, donosi  se
6. Korištenje prostora MO Sloboština, Udruga umirovljenika Novi Zagreb, podružnica Sloboština – zaključak, donosi se
7. Korištenje prostora MO Sloboština, GLAS, Građansko liberalni savez – zaključak, donosi se
8. Korištenje prostora MO Sloboština, SDP, Socijaldemokratska partija Hrvatske – zaključak, donosi se
[bookmark: _Hlk82983032]9. Nacrt prijedloga Odluke o izmjenama i dopunama Odluke o nerazvrstanim cestama – zaključak, donosi se
[bookmark: _Hlk82983684]10. Mišljenje o Nacrtu prijedloga Odluke o mjestima za trgovinu na malo izvan prodavaonica i tržnica koja se obavlja na pokretnim napravama i vanjskom izgledu pokretnim napravama – zaključak, donosi se
11. Pitanja, prijedlozi i obavijesti.


Prije pokretanja rasprave, vijećnici su zatražili video i audio snimanje prve dvije točke dnevnog reda radi informiranja zainteresiranih građana. Predstavnici VI. Policijske postaje u Zagrebu obavijestili su Vijeće da snimanje nije moguće zbog povjerljivosti dijela podataka koji je iznesen u raspravi. 

Ad. 1. Rasprava o pješačkoj zoni u naselju Sloboština - informacija

U raspravi sudjeluju: Goran Ratković, Darko Konjiković, Martina Hegedušić, Srećko Krivić, Antonio Pavlečić 

Na raspravu o ovoj točki pozvani su predstavnici VI. policijske postaje u Zagrebu, PP Novi Zagreb i Voditelj II. Područnog odsjeka Prometnog redarstva kako bi informirali vijeće o pitanjima vezanim uz pješačku zonu u naselju Sloboština. 

Raspravljalo se o mogućim rješenjima problema kretanja i nepropisnog parkiranja vozila u pješačkoj zoni i kao jedno od mogućih rješenja spomenuto je uvođenje kamera na području pješačke zone.
Razmatrane su opcije uvođenja ograničenog vremena prometovanja vozila dostave te ograničenja težine vozila koja imaju dozvolu za prometovanje pješačkom zonom. 

Na raspravi je prisutna i građanka Sanja Škalec

Ad. 2 Povećanje sigurnosti u naselju Sloboština i njenim parkiralištima – informacija 

U raspravi sudjeluju: Goran Ratković, Darko Konjiković, Martina Hegedušić, Srećko Krivić, Antonio Pavlečić 

Djelatnici VI. policijske postaje Zagreb, PP Novi Zagreb, informirali su Vijeće o svojem djelovanju u 2021. godini na području MO Sloboština. Vijeću je predstavljena akcija „Poštujte naše znakove“ kojom se žele zaštiti djeca u prometu u ulici S. Gradića pored Osnovne škole Otok. U sklopu povećanja sigurnosti učenika Osnovne škole Otok raspravljalo se i o mogućem proširenju okretišta autobusa 219 kao mjestu gdje bi roditelji mogli dovesti djecu pred školu. 
Raspravljalo se i o prevenciji zlouporabe opojnih droga. 
Prema prijedlogu vijećnika Antonija Pavlečića raspravljalo se i o mogućem organiziranju edukativnih radionica u suradnji s policijom. 

Vijeće se upoznalo i sa kontakt policajcem zaduženim za područje MO Sloboština.

Na raspravi je prisutna i građanka Sanja Škalec.

Prije iduće točke dnevnog reda prostor MO Sloboština napustili su djelatnici VI. Policijske postaje, g. Goran Horvat i gđa. Sanja Škalec te u dvorani ostaju samo vijećnici.

Sjednica je prekinuta pauzom od 15 minuta na zahtjev većine vijećnika. 


Ad. 3. Deratizacija i dezinsekcija javnih površina u Sloboštini i u zgradama- zaključak, donosi se

Vijeće Mjesnog odbora raspravljalo je o potrebi deratizacije i dezinsekcije javnih površina u Sloboštini i u zgradama u naselju. Na javnim površinama naselja u posljednje vrijeme uočeni se glodavci (štakori) na što su građani više puta upozorili VMO. Obzirom da je za učinkovitu deratizaciju i dezinsekciju potrebno obuhvatiti cijelo područje, predlaže se istovremena deratizacija i dezinsekcija i stambenih zgrada u naselju.

U raspravi sudjeluju svi prisutni vijećnici. 

Nakon provedene rasprave VMO Sloboština sa 6 glasova „ZA“ donosi 

Z A K LJ U Č A K

o deratizaciji i dezinsekciji javnih površina u Sloboštini i u zgradama



1. Vijeće Mjesnog odbora Sloboština raspravljalo je o deratizaciji i dezinsekciji javnih površina u Sloboštini i u zgradama u naselju, zbog uočenih glodavaca (štakora i miševa) na javnim površinama naselja, na temelju višestrukih prijava građana. 


2. Vijeće Mjesnog odbora Sloboština donosi zaključak kojim će VMO Sloboština poslati zahtjev Vijeću Gradske četvrti Novi Zagreb- istok da se hitno kontaktiraju nadležne tvrtke za deratizaciju i dezinsekciju javnih površina Grada Zagreba i obavi deratizacija i dezinsekcija naselja. 
Također, VMO Sloboština kontaktirat će predstavnike stanara svih zgrada putem dopisa i apelirati na njih da u istom razdoblju naprave deratizaciju svojih stambenih zgrada, ukoliko su u financijskoj mogućnosti. 

3. Ovaj Zaključak dostavlja se Vijeću Gradske četvrti Novi Zagreb-istok.



Ad. 4. Orezivanje krošnji drveća na adresi Stjepana Gradića 7, južna strana – zaključak, donosi se

Predsjednik je nadopunio dnevni red ovom točkom te upoznaje vijeće sa temom rasprave. Predsjednik je zaprimio zahtjev stanara ulice Stjepana Gradića 7 za orezivanjem krošnji drveća koje pri jačem vjetru udaraju u prozore i balkone na višim katovima. 

Bez rasprave, VMO Sloboština sa 6 glasova „ZA“ donosi 

Z A K LJ U Č A K

o orezivanje krošnji drveća na adresi Stjepana Gradića 7, južna strana


1. Vijeće Mjesnog odbora Sloboština raspravljalo je o zahtjevu stanara Ulice Stjepana Gradića 7 za orezivanjem krošnji drveća koje pri jačem vjetru udaraju u prozore i balkone stanarima na višim katovima.

2. Vijeće Mjesnog odbora Sloboština donosi zaključak kojim se od Gradskog ureda za prostorno uređenje, Odsjeka za zelene površine, traži mišljenje za orezivanje krošnji na navedenoj lokaciji. Također ovim zaključkom traži se od Zagrebačkog Holdinga d.o.o. Podružnice Zrinjevac što hitnije postupanje na navedenoj lokaciji, prema mišljenju Odsjeka za zelene površine. 

3. Ovaj Zaključak dostavlja se Vijeću Gradske četvrti Novi Zagreb-Istok i Gradskog ureda za prostorno uređenje, Odsjeka za zelene površine.


Ad. 5. Korištenje prostora MO Sloboština, Udruga umirovljenika Novi Zagreb – zaključak, donosi  se

Vijeće Mjesnog odbora Sloboština raspravljalo je o rasporedu povremenog korištenja prostora MS Sloboština za potrebe Udruge umirovljenika Novi Zagreb. 
Predsjednik informira Vijeće o predmetu rasprave. 

Bez rasprave, sa 6 glasova „ZA“,  VMO Sloboština donosi:


[bookmark: _Hlk79068219]Z A K LJ U Č A K

o raspravi o povremenom korištenje prostora MS Sloboština za potrebe Udruge umirovljenika Novi Zagreb


1. Vijeće Mjesnog odbora Sloboština raspravljalo je o povremenom korištenju prostorija MS Sloboština za potrebe Udruge umirovljenika Novi Zagreb

2. Vijeće Mjesnog odbora Sloboština donosi zaključak kojim se odobrava korištenje prostora MS Sloboština za potrebe Udruge umirovljenika Novi Zagreb za period od 17.09.2021. – 17.09 2022. i to u sljedećim terminima:

- mala dvorana – ponedjeljak 10:00 – 13:00

3. Ovaj Zaključak dostavlja se Vijeću Gradske četvrti Novi Zagreb-istok.


Ad. 6. Korištenje prostora MO Sloboština, Udruga umirovljenika Novi Zagreb, podružnica Sloboština – zaključak, donosi se

Članovi Vijeća od Predsjednika usmeno su informirani o predmetu rasprave.
Vijeće Mjesnog odbora Sloboština raspravljalo je o rasporedu povremenog korištenja prostora MS Sloboština za potrebe Udruge umirovljenika Novi Zagreb, podružnica Sloboština.

U raspravi sudjeluju: Goran Ratković, Martina Hegedušić

Vijećnica Martina Hegedušić predložila je Vijeću da se sve udruge koje koriste prostore MS Sloboština pozove da Vijeću prezentiraju svoj rad i djelovanje u prethodnoj godini, kako bi Vijeće bilo pobliže upoznato sa njihovim radom i da se udruge i članovi Vijeća međusobno upoznaju. 

Nakon provedene rasprave VMO Sloboština sa 6 glasova „ZA“ donosi:


Z A K LJ U Č A K

o  povremenom korištenje prostora MS Sloboština, Udruga umirovljenika Novi Zagreb- podružnica Sloboština


4. Vijeće Mjesnog odbora Sloboština raspravljalo je o povremenom korištenju prostorija MS Sloboština za potrebe Udruge umirovljenika Novi Zagreb – podružnica Sloboština

5. Vijeće Mjesnog odbora Sloboština donosi zaključak kojim se odobrava korištenje prostora MS Sloboština za potrebe Udruge umirovljenika Novi Zagreb – podružnica Sloboština za period od 17.09.2021. – 17.09 2022. i to u sljedećim terminima:

-     velika dvorana – ponedjeljak 18:00 – 20:00
   subota 19:00 – 21:00

· mala dvorana –  srijeda 14:00 – 17:00
   četvrtak 15:00 – 18:00

6. Ovaj Zaključak dostavlja se Vijeću Gradske četvrti Novi Zagreb-istok.




Ad. 7. -– Povremeno korištenje prostora MS Sloboština za potrebe političke stranke GLAS, Građansko liberalni savez- zaključak, donosi se

Članovi Vijeća od Predsjednika usmeno su informirani o predmetu rasprave.

Bez rasprave, sa 6 glasova „ZA“, Vijeće MO Sloboština donosi:

Z A K LJ U Č A K

o povremenom korištenje prostora MS Sloboština, GLAS, Građansko liberalni savez, politička stranka


1. Vijeće Mjesnog odbora Sloboština raspravljalo je o povremenom korištenju prostorija MS Sloboština za potrebe političke stranke GLAS; Građansko liberalni savez.

2. Vijeće Mjesnog odbora Sloboština donosi zaključak kojim se odobrava korištenje prostora MS Sloboština za potrebe političke stranke GLAS; Građansko liberalni savez za period od 17.09.2021. – 17.09 2022. i to u sljedećim terminima:

- velika dvorana – četvrtak 16:00-18:00

Ovaj Zaključak dostavlja se Vijeću Gradske četvrti Novi Zagreb-istok.


Ad. 8. Korištenje prostora MS Sloboština, SDP, Socijaldemokratska partija Hrvatske – zaključak, donosi se

Članovi Vijeća od Predsjednika usmeno su informirani o predmetu rasprave.

Bez rasprave, sa 6 glasova „ZA“, Vijeće MO Sloboština donosi:

Z A K LJ U Č A K

o povremenom korištenje prostora MS Sloboština, SDP , Socijaldemokratska partija Hrvatske


1. Vijeće Mjesnog odbora Sloboština raspravljalo je o povremenom korištenju prostorija MS Sloboština za potrebe političke stranke SDP

2. Vijeće Mjesnog odbora Sloboština donosi zaključak kojim se odobrava korištenje prostora MS Sloboština za potrebe političke stranke SDP za period od 17.09.2021. – 17.09 2022. i to u sljedećim terminima:

- velika dvorana – utorak 18:00-21:00

3. Ovaj Zaključak dostavlja se Vijeću Gradske četvrti Novi Zagreb-istok.



Ad. 9. Nacrt prijedloga Odluke o izmjenama i dopunama Odluke o nerazvrstanim cestama – zaključak, donosi se

Članovima Vijeća su pismeno dostavljeni materijali o predmetu rasprave. 

U raspravi sudjeluju: Goran Ratković, Martina Hegedušić, Srećko Krivić, Antonio Pavlečić, Darko Konjiković, Josip Benko

Nakon što je Predsjednik usmeno napravio uvod u raspravu, Vijeće je raspravljalo o razvoju tehnologije vozila i infrastrukture za punjenje elektromotornih vozila (tzv. punionica). Vijeće se usuglasilo u stavu da treba poticati korištenje osobnih vozila na električni pogon, a sve u cilju kako bi se smanjio negativan učinak na okoliš u budućnosti.

Nakon rasprave, sa 6 glasova „ZA“ Vijeće MO Sloboština donosi:

Z A K LJ U Č A K

O mišljenju o Nacrtu prijedloga Odluke o izmjenama i dopunama Odluke o nerazvrstanim cestama 


1. Vijeće Mjesnog odbora Sloboština raspravljalo je o Nacrt prijedloga Odluke o izmjenama i dopunama Odluke o nerazvrstanim cestama. 

2. Vijeće Mjesnog odbora Sloboština smatra da je Nacrt prijedloga Odluke dobar smjer za izgradnju infrastrukture koja omogućava da se u budućnosti poveća broj vozila na alternativni pogon i na taj način smanji štetan utjecaj na okoliš. Ovim zaključkom donosi se pozitivno mišljenje o Nacrtu prijedloga Odluke o izmjenama i dopunama Odluke o nerazvrstanim cestama.

3. Ovaj Zaključak dostavlja se Vijeću Gradske četvrti Novi Zagreb-istok.

 


Ad 10. 10. Mišljenje o Nacrtu prijedloga Odluke o mjestima za trgovinu na malo izvan prodavaonica i tržnica koja se obavlja na pokretnim napravama i vanjskom izgledu pokretnim napravama – zaključak, donosi se

Predsjednik je nadopunio dnevni red ovom točkom. Članovi Vijeća od Predsjednika usmeno su informirani o predmetu rasprave.

U raspravi sudjeluju: Goran Ratković, Srećko Krivić, Martina Hegedušić, Josip Benko, Antonio Pavlečić, Darko Konjiković

Predsjednik i vijećnici su iznijeli primjedbu kako su materijali za ovu točku dnevnog reda i Predsjedniku i vijećnicima dostavljeni neposredno prije sjednice što nije ostavilo dovoljno vremena za upoznavanje sa temom.


Nakon provedene rasprave, VMO Sloboština sa 6 glasova „SUZDRŽAN“ donosi:






Z A K LJ U Č A K

o mišljenju o Nacrtu prijedloga Odluke o mjestima za trgovinu na malo izvan prodavaonica i tržnica koja se obavlja na pokretnim napravama i vanjskom izgledu pokretnim napravama


1. Vijeće Mjesnog odbora Sloboština raspravljalo je o Nacrtu prijedloga Odluke o mjestima za trgovinu na malo izvan prodavaonica i tržnica koja se obavlja na pokretnim napravama i vanjskom izgledu pokretnim napravama. 

2. Vijeće Mjesnog odbora Sloboština suzdržano je oko ovog pitanja te ne može donijeti zaključak. Materijali za ovu točke dnevnog reda su Predsjedniku i vijećnicima dostavljeni neposredno prije sjednice što nije ostavilo dovoljno vremena svim vijećnicima za upoznavanje sa temom. Ukoliko se Vijeću Mjesnog odbora Sloboština dostave detaljnije informacije o prijedlogu, ukoliko bude potrebe na sljedećoj sjednici donijet će se novi zaključak.  


3. Ovaj Zaključak dostavlja se Vijeću Gradske četvrti Novi Zagreb-istok.



Ad.11 - Pitanja, prijedlozi i obavijesti

Prema iznesenom prijedlogu vijećnika Antoija Pavlečića i Predsjednika Gorana Ratkovića predloženo je osnivanje radnih grupa na razini VMO Sloboština kako bi se bolje koordinirao rad Vijeća.

Vijećnici Martina Hegedušić i Goran Ratković skrenuli su pažnju da je prema Poslovniku MO Sloboština nejasno definirano snimanje sjednica Vijeća. Prema prijedlogu Predsjednika i vijećnika Srećka Krivića predloženo je da bi se mogle pokrenuti izmjene Poslovnika. 

Ponovno se pokrenula rasprava o online službenim komunikacijskom kanalima VMO Sloboština. Prema izlaganju vijećnice Martine Hegedušić istaknuto je da je službena digitalna oglasna ploča VMO Sloboština web stranica Grada Zagreba gdje se nalaze svi usvojeni zapisnici i dnevni redovi sjednica i ostale službene informacije vezane uz rad Vijeća. 
Raspravljalo se i o formatu pisanja zapisnika gdje se istaknula potreba pisanja opširnijih zapisnika sa sjednica. Budući da je do sada Mjesna samouprava savjetovala pisanje kraćih oblika zapisnika, VMO Sloboština se pridržavao te preporuke. Ubuduće VMO želi pisati opširnije zapisnike radi omogućavanja informiranja građana. 

Predsjednik je istaknuo vijećnicima kako će se na idućoj sjednici raspravljati o pripremi Adventa na području MO Sloboština te ih je zamolio da pripreme svoje ideje za iduću sjednicu. 

Obzirom da više nije bilo pitanja i prijedloga predsjednik Vijeća zaključuje sjednicu u 20:58 sati.


KLASA: 026-02/21-002/1571
[bookmark: _GoBack]URBROJ: 251-06-11-905-21-2 
Zagreb, 16. rujna 2021.

Zapisnik sastavila:							
Martina Hegedušić
Predsjednik 
Vijeća Mjesnog odbora
Sloboština
Goran Ratković









